કડોદરા ક્રિષ્નાનગર ખાતે દબાણો પાલિકા દ્વારા ખુલ્લા કરાયા હતા. જ્યાં નાના નાના લારી ગલ્લાઓ અને કેબિન દુકાનો દૂર કરાઇ હતી. પરંતુ ખુલ્લી કરાયેલી જગ્યા ઉપર નહેરને અડીને કેટલાક અસામાજિક તત્વો દ્વારા સાંજે ખુલ્લેઆમ દારૂનો ધંધો શરૂ કરી દેવામાં આવ્યો છે. ગતરોજ કેટલાક ઇસમો દારૂ વેચતા હોવાની માહિતી નગરપાલિકાના એક કર્મચારીને મળી હતી તે ત્યાં જઈ દારૂનો ધંધો બંધ કરવાનું જણાવતા અસામાજિક તત્વો દ્વારા તેની સાથે દાદાગીરી કરી ધમકી આપી હતી. આ અંગે જ્યારે પાલિકાના કારોબારી અધ્યક્ષ અંકુર દેસાઈને વાત કરતાં તેમણે કડોદરા પોલીસમાં ફોન કરી દારૂ સાથે ત્રણ વ્યક્તિની કડોદરા પોલીસે અટક કરી હતી. બીજી તરફ કડોદરા નગરપાલિકાના નગરસેવક કણાભાઈ દ્વારા પોતાના વિસ્તારમાં દારૂનો ધંધો પૂરજોશમાં ચાલતો હોવાની ફરિયાદ કરવામાં આવી છે. આમ પાલિકા દ્વારા ખુલ્લા કરાયેલ દબાણો ઉપર અસામાજિક તત્વોનો અડ્ડો આગામી દિવસોમાં બને તો નવાઈ નહીં ?